เวลากลืนน้ำลายคนปกติก็จะอยู่ตรงกลางคอใช่ไหมคะ แต่ของหนูคือเวลากลืนน้ำลายมันไม่ได้อยู่ตรงกลางค่ะมันเบี่ยงขวาเวลากลืนน้ำค่พมันผิดปกติไหมคะ
สวัสดีค่ะ การกลืนอาหารที่จะถือว่าผิดปกติ ได้แก่ กลืนลำบาก กลืนแล้วติด กลืนไม่ลงต้องคายออกมา กลืนแล้วสำลัก กลืนแล้วเจ็บคอหรือเจ็บกลางหน้าอก เป็นต้น ส่วนการที่อาหารหรือน้ำ จะเอียงไปทางขวาหรือซ้าย ไม่ได้ผิดปกติอะไร อาจเกิดจากต่อมทอนซิลมีขนาดไม่เท่ากัน หรือบริเวณผนังขอคอหอยไม่เท่ากันจากต่อมอะดีนอยด์ที่โต จึงทำให้รู้สึกเหมือนว่า อาหารหรือน้ำเอียงไปทางข้างใดข้างหนึ่งได้ ดังนั้น หากกลืนได้ปกติดี ไม่มีเจ็บปวด หรืออาการผิดปกติอื่นๆ ดังที่กล่าวไป ก็ไม่ได้ถือว่าผิดปกติอะไรค่ะ